
Návrh

ZÁKON

z ... 2026,

ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone: 

Čl. I
Zákon č. 440/2015 Z. z. o športe a o zmene a doplnení niektorých zákonov v znení zákona č. 354/2016 Z. z., zákona č. 335/2017 Z. z., zákona č. 177/2018 Z. z., zákona č. 221/2019 Z. z., zákona č. 310/2019 Z. z., zákona č. 6/2020 Z. z., zákona č. 148/2020 Z. z., zákona č. 323/2020 Z. z., zákona č. 351/2020 Z. z., zákona č. 215/2021 Z. z., zákona č. 271/2021 Z. z., zákona č. 305/2021 Z. z., zákona č. 177/2022 Z. z., zákona č. 7/2024 Z. z. a zákona č. 104/2025 Z. z. sa mení a dopĺňa takto:

1. V § 3 písm. h) tretí bod znie:
„3. majstrovstvá sveta, majstrovstvá Európy, svetový pohár, európsky pohár a iná svetová súťaž,“.

2. V § 16 ods. 2 písm. n) sa za slovo „členovia“ vkladajú slová „vlastnia alebo“.

3. V § 24 ods. 1 a § 59a ods. 1 písm. b) sa slová „školský šport, šport pre všetkých alebo pre inú oblasť športu“ nahrádzajú slovami „školský šport alebo šport pre všetkých“.

4. V § 49a ods. 3 sa číslo „12“ nahrádza číslom „24“.

5. § 58 sa dopĺňa písmenom r), ktoré znie: 
„r) uznáva odbornú kvalifikáciu športových odborníkov, ktorí nemajú príslušnosť k národnému športovému zväzu, ak sa na uznanie príslušnej odbornej kvalifikácie nevzťahuje osobitný predpis.13)“.

6. V § 61 ods. 3 sa za slovom “nedostatku” vypúšťa čiarka.

7. V § 66 ods. 7 sa slová „a) až g), k) až n)“ nahrádzajú slovami „a) až j)“.

8. V § 80 ods. 2 písmeno c) znie: 
„c) identifikačné číslo organizácie, ak bolo pridelené,“.

9. V § 80 ods. 2 písm. q) sa na konci pripájajú tieto slová: „ak ide o aktívneho športovca,“. 

10. V § 80 ods. 2 písmeno r) znie: 
„r) označenie, pod ktorým je fyzická osoba zapísaná v zdrojovej evidencii športovej organizácie.“.

11. V § 80 ods. 6 písmeno f) znie: 
„f) údaj o overení bezúhonnosti; ak ide o športového odborníka vykonávajúceho činnosť športového odborníka v športe mládeže aj údaje potrebné na overenie bezúhonnosti podľa § 7 ods. 4,“.

12. V § 80 ods. 9 sa slová „podľa odsekov 2 a 6 na základe jej žiadosti ministerstvo športu“ nahrádzajú slovami „podľa odseku 2 a odseku 6 písm. a) až f) na základe jej žiadosti športová organizácia, ktorá jej poskytla vzdelávanie podľa § 83 až 85“.

13. V § 81 odsek 1 znie: 
„(1) O každej právnickej osobe v športe sa do registra zapisujú tieto údaje: 
 a) názov alebo obchodné meno, 
 b) adresa sídla, 
 c) právna forma, 
 d) identifikačné číslo organizácie, 
 e) jedinečný identifikátor osoby, ak nemá pridelené identifikačné číslo organizácie, 
 f) číslo samostatného bankového účtu na príjem a použitie prostriedkov zo štátneho rozpočtu určených na športovú činnosť, ak právnická osoba žiada o poskytnutie prostriedkov zo štátneho rozpočtu určených na športovú činnosť,
 g) adresa elektronickej pošty, 
 h) meno a priezvisko štatutárneho orgánu,
 i) adresa elektronickej pošty štatutárneho orgánu, 
 j) meno a priezvisko kontrolóra a adresa jeho elektronickej pošty, ak má právnická osoba túto funkciu zriadenú,
 k) spôsobilosť prijímateľa verejných prostriedkov.“.

14. V § 81 sa za odsek 1 vkladá nový odsek 2, ktorý znie:  
„(2) O každej právnickej osobe, ktorá je športovou organizáciou sa do registra okrem údajov podľa odseku 1 zapisujú tieto údaje:
 a)  druh športovej organizácie, 
 b) druh vykonávanej športovej činnosti alebo športu, 
c) číslo bankového účtu na príjem a použitie sponzorského, ak právnická osoba prijíma alebo má prijímať plnenie zo zmluvy o sponzorstve v športe, 
d) zoznam fyzických osôb s príslušnosťou k športovej organizácii v rozsahu meno, priezvisko, dátum narodenia, a právny titul a dátum vzniku príslušnosti k športovej organizácii, 
 e) zoznam právnických osôb s príslušnosťou k športovej organizácii v rozsahu názov alebo obchodné meno, adresa sídla, právna forma, identifikačné číslo organizácie, právny titul a dátum vzniku príslušnosti k športovej organizácii, 
 f) príslušnosť k športovým organizáciám, 
 g) označenie, pod ktorým je športová organizácia zapísaná v zdrojovej evidencii inej športovej organizácie.“.

Doterajšie odseky 2 až 6 sa označujú ako odseky 3 až 7.

15. V § 81 ods. 3 až 5 sa slová „odseku 1“ nahrádzajú slovami „odsekov 1 a 2“.

16. V § 81 ods. 6 sa číslo „2“ nahrádza číslom „3“.

17. V § 81 ods. 7 sa číslo „3“ nahrádza číslom „4“.

18. V § 82  ods. 1 sa slová „b), e), g) a i)“ nahrádzajú slovami „b), d), e), g) a i) a údajov potrebných na overenie bezúhonnosti uvedených v § 80 ods. 6 písm. f)“.

19. V § 86 ods. 4 písmeno h) znie:
[bookmark: paragraf-86.odsek-4.pismeno-h.oznacenie]„h) oznamuje rozhodnutie vo veci dopingu účastníkom konania a osobám oprávneným podať odvolanie podľa § 93 ods. 15,“.

20. V § 92 ods. 3 písmeno e) znie: 
„e) spĺňa podmienky nezávislosti podľa pravidiel agentúry prijatými podľa § 87 ods. 1.“.

21. V § 92 ods. 5 písmeno g) znie:
„g) ak prestane spĺňať podmienky nezávislosti podľa odseku 3 písm. e).“.

22. V § 93 odsek 7 znie:
[bookmark: paragraf-93.odsek-7.text][bookmark: paragraf-93.odsek-7]„(7) Rokovanie komisie pre konanie vo veci dopingu je neverejné, ak odsek 8 neustanovuje inak.“. 
23. V § 93 sa za odsek 7 vkladajú nové odseky 8 až 10, ktoré znejú:

„(8) Rokovanie komisie pre konanie vo veci dopingu je verejné, ak o to požiada účastník konania alebo agentúra najneskôr päť pracovných dní pred termínom rokovania komisie pre konanie vo veci dopingu a komisia pre konanie vo veci dopingu vyhovie tejto žiadosti na začiatku rokovania.
(9) Komisia pre konanie vo veci dopingu žiadosť podľa odseku 8 
a)  zamietne, ak žiadosť podala agentúra a účastník konania s verejným rokovaním komisie pre konanie vo veci dopingu nesúhlasí,
b) môže zamietnuť, ak by verejné rokovanie
1. mohlo ohroziť mravnosť, verejný poriadok alebo národnú bezpečnosť,
2. mohlo ohroziť záujem maloletých alebo ochranu súkromia účastníkov konania,
3. mohlo nepriaznivo ovplyvniť záujem spravodlivosti, alebo
4. sa týkalo výlučne právneho posúdenia veci.
(10) Zamietnutie žiadosti podľa odseku 9 písm. b) musí byť náležite odôvodnené v zápisnici z rokovania komisie pre konanie vo veci dopingu.“. 
Doterajšie odseky 8 až 12 sa označujú ako odseky 11 až 15.

24. V § 93 ods. 13 sa slová “opravný prostriedok” nahrádzajú slovom “odvolanie”.

25. V § 93 odsek 15 znie:
[bookmark: paragraf-93.odsek-12.oznacenie]„(15) Proti rozhodnutiu vo veci dopingu môže podať odvolanie účastník konania a oprávnené osoby uvedené v pravidlách agentúry prijatých podľa § 87 ods. 1, spôsobom, v lehote a postupom určeným týmito pravidlami.“.

26. V § 95 ods. 1 písm. j), ods. 2 písm. a), ods. 3 písm. d), ods. 4 písm. f) a § 96 ods. 2 písm. f) sa na konci pripájajú tieto slová: „alebo nezabezpečí odstránenie zisteného nedostatku na základe podnetu hlavného kontrolóra športu spôsobom podľa § 61 ods. 3,“.

27. V § 95 sa odsek 1 dopĺňa písmenom s), ktoré znie: 
„s) nezapíše údaje do registra fyzických osôb v športe podľa § 80 ods. 7 a 9.“.

28. V § 95 ods. 3 písm. a) sa na konci pripájajú tieto slová: „alebo neposkytne ministerstvu športu údaje potrebné na vyžiadanie výpisu z registra trestov podľa § 7 ods. 4, ak ide o športového odborníka vykonávajúceho činnosť športového odborníka v športe mládeže“.


29. V § 95 ods. 5 sa slová „až n)“ nahrádzajú slovami „až n) a s)“.

30. V § 96 sa odsek 1 dopĺňa písmenom c), ktoré znie:
„c) nezabezpečí odstránenie zisteného nedostatku na základe podnetu hlavného kontrolóra športu spôsobom podľa § 61 ods. 3.“.

31. V § 96 ods. 2 písm. a) sa na konci pripájajú tieto slová: 
„alebo neposkytne ministerstvu športu údaje potrebné na vyžiadanie výpisu z registra trestov podľa § 7 ods. 4, ak ide o športového odborníka vykonávajúceho činnosť športového odborníka v športe mládeže“.

32. V § 96 sa odsek 3 dopĺňa písmenom j), ktoré znie:
„j) nezabezpečí odstránenie zisteného nedostatku na základe podnetu hlavného kontrolóra športu spôsobom podľa § 61 ods. 3.“.

33. V § 96 ods. 7 sa za slová „odseku 1 písm. b)“ vkladajú slová „a c)“ a slová „b) a i)“ sa nahrádzajú slovami „b), i) a j)“.

34. § 99 sa dopĺňa odsekom 7, ktorý znie:
„(7) Právnická osoba doručuje písomnosti podľa tohto zákona ministerstvu výlučne elektronicky  podľa osobitného predpisu,40) ak tento zákon neustanovuje inak.“.  

Poznámka pod čiarou k odkazu 40 znie:
„40) Zákon č. 305/2013 Z. z. v znení neskorších predpisov.“.

35. V § 101 ods. 1 sa vypúšťajú slová: „§ 59 ods. 4 a 5, § 59a ods. 4 a 5 a“.

36. Za § 106i sa vkladá § 106j, ktorý vrátane nadpisu znie:

„§ 106j
Prechodné ustanovenie k úpravám účinným od 1. apríla 2027
[bookmark: bookmark=id.47snrgh][bookmark: bookmark=id.2mxy1oa]Národný športový zväz je povinný zosúladiť stanovy a vnútorné predpisy s týmto zákonom najneskôr do 31. decembra 2027.“.
Čl. II

Tento zákon nadobúda účinnosť 1.apríla 2027.

